สวัสดีค่ะระยะหลังทานยาคุมกำเนิดฉุกเฉินบ่อยค่ะ แต่ไม่เกิน 2 ครั้งต่อเดือนทานเดือนแรก ประมาณเดือนเมษายน 2 ครั้งและล่าสุดเดือนมิถุนายน 2 ครั้งค่ะโดยล่าสุดทานไปเมื่อ วันที่ 29 มิถุนายน และทานวันนี้ค่ะจะส่งผลอะไรต่อมดลูกไหมคะ ?ถ้าอยากบำรุงมดลูกต้องทานอะไรดีคะ ?และต้องการปรึกษาเรื่องการคุมกำเนิดวิธีที่ดีที่สุดคือ การฝังยาคุมใช่ไหมคะ ?
สวัสดีค่ะ ยาคุมกำเนิดฉุกเฉินคือการรับประทานยาคุมกำเนิดที่มีขนาดฮอร์โมนเพศหญิงในปริมาณที่สูงหลังการมีเพศสัมพันธ์เพื่อป้องกันการตั้งครรภ์ จะได้ผลดีที่สุดเมื่อรับประทานภายใน 72 ชั่วโมงหลังมีเพศสัมพันธ์ แต่ไม่ควรใช้บ่อยๆเนื่องจากประสิทธิภาพต่ำกว่าวิธีอื่นและทำให้ประจำเดือนคลาดเคลื่อนได้มาก ผลระยะยาวเคยมีการรายงานว่าอาจทำเพิ่มโอกาสการตั้งครรภ์นอกมดลูก แต่ไม่ได้มีข้อสรุปชัดเจนแนะนำวิธีการคุมกำเนิดเช่น ใช้ยาคุมแบบแผง หรือฉีดยาคุม หรือฝังยาคุม หรือป้องกันขณะมีเพศสัมพันธ์ด้วยการใช้ถุงยางอนามัยค่ะ วิธีเหล่านี้ประสิทธิภาพดีมากทั้งสิ้น โอกาสผิดพลาดน้อยกว่า 1% ไม่จำเป็นต้องใช้วิธีการฝังยาเพียงอย่างเดียวไม่มียาในทางการแพทย์ปัจจุบันที่ใช้บำรุงมดลูกได้ แนะนำการรักษาสุขภาพทั่วไป และไม่ซื้อยาปรับฮอร์โมนหรือยาสตรีใดๆมารับประทานเอง